Document ID: /roh_data/filtered/swiss_laws_in_ROHinterleaved.jsonl.gz/26130

This text was translated from FR into Rumantsch Grischun.

Le permis de port d’armes n’est pas requis pour le transport d’armes, notamment:a. à destination ou en provenance de cours, d’exercices ou de manifestations organisées par des sociétés de tir, de chasse ou d’armes soft air, ou par des associations ou fédérations militaires;b. à destination ou en provenance d’un arsenal;c. à destination ou en provenance du titulaire d’une patente de commerce d’armes;d. à destination ou en provenance d’une manifestation spécialisée;e. lors d’un changement de domicile. Durant le transport d’armes à feu, les armes et les munitions doivent être séparées. Nouvelle teneur selon le ch. I de la LF du 22 juin 2007, en vigueur depuis le 12 déc. 2008 (RO 2008 5499 5405 art. 2 let. d; FF 2006 2643).

Per il transport d’armas n’è betg necessaria ina permissiun per purtar in’arma, en spezial:a. da ed a curs, exercizis ed occurrenzas d’uniuns da tir, da chatscha u d’armas da soft air sco er d’associaziuns e da federaziuns militaras;b. da ed ad in arsenal;c. da ed ad in titular d’ina permissiun per il commerzi cun armas;d. da ed ad occurrenzas spezialisadas;e. en cas d’ina midada da domicil. Tar il transport d’armas da fieu ston l’arma e la muniziun esser separadas. Versiun tenor la cifra I da la LF dals 22 da zer. 2007, en vigur dapi ils 12 da dec. 2008 (AS 2008 5499 5405 art. 2 lit. d; BBl 2006 2713).